Davor Ivo Stier, hrvatski zastupnik u Europskom parlamentu, na Twitteru i Facebooku je komentirao nerede u BiH, u kojima su stotine ljudi ozlijeđene. Prosvjednici su u petak zapalili zgrade vlade u Tuzli, Zenici, Bihaću, Sarajevu, Mostaru...

– Kad oni što pale po Mostaru viču "Ovo je Bosna" neodoljivo podsjećaju na četnike u agresiji na Hrvatsku i njihove povike „Ovo je Srbija“. Kada Zlatko Lagumdžija optužuje Europski parlament zbog rezolucije kojom se osuđuje centralizam, onda je jasno koliko se te centralističke elite protive europskom mirovnom projektu. Hrvatska i EU ne mogu biti pasivni prema ovoj spirali nasilja u BiH. Vrijeme je da se pokaže vodstvo. Stop centralizmu! Stop nasilju! Vrijeme je za europski put Bosne i Hercegovine! – napisao je Stier.

Kad oni što pale po Mostaru viču „Ovo je #Bosna“ neodoljivo podsjećaju na četnike u agresiji na Hrvatsku i njihove povike „Ovo je #Srbija“ — Davor Ivo Stier (@davorstier) February 8, 2014

>>Ovo je sedam grijeha Davora Stiera

>>Stier kritičarima: Izađite iz mraka svoga kukavičluka